Ногой талаасы

Ногой талаасы - Кавказ улагасындагы жарым чөлдүү түзөң аймак, Терек жана Кума д-ларынын аралыгында (көпчүлүк бөлүгү Дагестанда). Бийикт. батышында 170 мге чейин, чыгышы деңиз деңгээлинен төмөн (—28 м). Ногой талаасынын көпчүлүк бөлүгүн кум массивдери ээлейт. Негизинен шыбак, баялыш өсүмдүктөрү үстөмдүк кылат. Аймагынын 70% кышкы жайыт (кой багылат) катары пайдаланылат. Ногой талаасы сугатка сууну Терек-Кума каналынан алат. Колдонулган адабияттар Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол. -656 б.